Samsung Galaxy Note 20 Ultra, primul smartphone cu display Gorilla Glass Victus. Cât de rezistent e.
Samsung Galaxy Note 20 Ultra este primul smartphone cu display cu Gorilla Glass Victus. CNET a testat cât de rezistent este telefonul la căzături şi zgârieturi. Telefonul nu a rezistat la toate testele, spre deosebire de iPhone 11 Pro.
Dacă eşti gata să dai 1.300 de dolari pentru un telefon, probabil că nu vei fi dornic să îi testezi rezistenţa. Din fericire, o fac alţii!Galaxy Note 20 Ultra este ultima "victimă" a testelor pentru zgârieturi şi căzături."Este primul telefon şi singurul din seria nouă Note care vine cu Gorilla Glass Victus atât pe faţa, cât şi pe spatele telefonului. Samsung spune că este cea mai rezistentă sticlă de până acum. Ceea ce înseamnă, desigur, că trebuie să testăm acest lucru", a spus Vanessa Hand Orellana, editor CNET.Telefonul stă bine în majoritatea scenariilor de accident, dar nu e indestructibil.Spre exemplu, dacă este scăpat de la distanţă, pe asfalt, sticla nu rezistă. Dar telefonul funcţionează şi cu ecranul crăpat.